ครับคือโดนแมวที่เลี้ยงกัดซึ่ง พึ่งพาแมวไปฉีดวัคซีนเข็มแรกเมื่อวันอาทิตย์ที่ผ่านมา พอมาวันนี้แมวกัดที่นิ้วเลือดไหลหลังจากโดนกัดล้างแอลกอฮอล์ทันที เสี่ยงต่อการเป็นโรคพิษสุนัขบ้าไหมครับ
สวัสดีค่ะ การโดนแมวกัดจนเกิดบาดแผลและมีเลือดไหล อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่มีเลือดออก ก็ควรล้างทำความสะอาดบาดแผลด้วยการฟอกด้วยสบู่ให้สะอาด หรือใช้แอลกอฮอล์ล้างก็ได้ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดแผลต่อด้วยน้ำเกลือต่อทุกวัน หลีกเลี่ยงไม่ให้แผลโดนน้ำจนกว่าแผลจะหายค่ะ